kk ru ru ru kk en kk kk kk kk kk kk kk kk kk kk kk uk kk kk uk ru kk kk kk ru ru kk en kk en kk en kk kk kk kk kk kk ru kk kk kk kk kk kk kk kk kk en kk kk kk kk kk kk kk en kk kk kk kk en kk kk kk kk kk en ru
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
II Инфекцияның жұғу жолдарына байланысты:
2. Гемотогенді емес остеомиелит:
Этиологиясы. Жедел гематогенді остеомиелиттің 80-90% жағдайда қоздырғышы алтынды стафилококк болып табылады, бірақ басқа іріңді микрофлоралар да тудыруы мүмкін ( стрептококк, ішек таяқшасы,протей немесе аралас микрофлора. Көбінесе ұл балалар ауырады.
Патогенезі. Біріншілік ошақтан микробтар адам денесінде гематогенді жолмен таралып, түтікті сүйектердің кемікті затының капиллярларына, көбінесе эпифиздің немесе метафиздің тамырларына түсіп, олардағы қан айналымын баяулатады қабырғаларының өткізгіштігін жоғарылатады. Ары қарай ол жылжып, сүйек бағаналарымен қоршалған паравазальді кеңістікке өтеді, сырттан қысылуына себепші болады. Сүйек тінінің қан айналымы бұзылады, өліеттену, кейде секвестр түзіледі, сонымен қатар сүйек сүйек тінінің іріңді ыдырауы жүреді.
Егер қабыну ошағы метафизде орналасса, ол сүйек майы өзегіне өтіп,сүйек кемігінің флегмонасын тудырады. Көп жағдайда іріңді экссудат сүйектің кемікті қабатынан сыртқа қарай тарайды да, сүйек қабығының астына жиналады, сүйек қабығының астына жиналады, сүйек пен
бұлшықет арасына таралып, параоссальді флегмонаның түзілуіне немесе тек бұлшықет аралық кеңістікке жиналып, бұлшықет аралық флегмонаның дамуына себепші болады.
Егер хирург сүйек майы өзегінен остеоперфорация жасау арқылы іріңді толық алып шығара алса, аурудың болжамы жақсы болады. Осы тесіктер арқылы 3-4 мм лік дренажды түтікті өткізіп, сүйек майы өзегін антисептиктермен жуады және оларды белсенді дренаж ретінде пайдаланады.
Жедел гематогенді остеомиелиттің дамуына ықпал ететін факторлар:
· Жұмсақ тіндердің іріңді аурулары (сыздауық,
· Созылмалы инфекция (созылмалы тонзиллит)
· Жедел жұқпалы аурулар (тұмау,жедел респираторлы аурулар)
· Көктемдегі құбылмалы ауа райы
Жедел гематогенді остеомиелиттің клиникалық түрлерінің көрінісі:
Жедел гематогенді остеомиелиттің басталуы дене қызуының жоғарылауымен, интоксикация белгілерінің пайда болуымен, аяқ-қолдағы ауыру сезімінің тұрақсыздығымен сипатталады. Бұл әсіресе ол кезде аденовирусты инфекциялар кең таралған. Сондықтан жедел гематогенді остеомиелит анықталмай, диагноз уакытылы қойылмайды.
Жедел токсикалық түрінде температура бірден 39-40градуска дейін көтеріледі, жалпы интоксикация белгілері мен аяқ- қолда қатты ауыру сезімі пайда болады.
Жергілікті белгілер дамып үлгермейді, шок жағдайы туындайды.
Септокопиемиялық түрінде жергілікті өзгерістер және әртүрлі ағзалар мен тіндердегі іріңді ошақтардың түзілуі, науқастың жалпы жағдайының нашарлауымен қатар жүреді. Науқастарға диагнозды кеш қоюдың нәтижесінде асқынулар дамуы мүмкін-іріңді артрит, сүйек кемігінің флегмонасы, сүйек қабықастылық абсцесс, бұлшықетаралық немесе параоссальді флегмона.
Сондықтан жедел гематогенді остеомиелитті ерте анықтаудың және оны дұрыс емдеудің маңызы зор. Диагнозды нақтылау үшін анамнезін (ықпал ететін факторларды) анықтау және науқасты клиникалық зерттеуден өткізуден басқа көптеген қосымша тексеру әдістерін пайдалану қажет.
Қанның жалпы талдауында іріңді қабыну үрдісіне сәйкес өзгерістер (лейкоцитоз,лейкоцитарлы теңдеудің солға ығысуы,Этж жоғарылауы) анықталады. Қанның биохимиялық талдауында альбуминдердің азаюы мен альфа және гаммаглобулиндердің жоғарылауы байқалады. Электролиттік алмасу бұзылады – гипокалиемия,гипонатриемия дамиды. Сүйек тінінің деструкциясының салдарынан қанда кальций мен фосфордың мөлшері көбейеді. Инвазивті емес зерттеу әдістерінің ішінде терілік электротермометрия жылуды көру және ультрасонография (ерте кезеңде мағлұмат аз береді.)қолданылады. Міндетті түрде аяқ-қолдың динамикалық рентгенографиясы орындалады,бірақсүйек тінінің зақымдалу белгілері ауру басталғаннан кейін 2-3 аптадан кейін ғана анықталады. Ал емшектегі балаларда бір аптадан соң анықталады. Алайда жанама белгілерін,әсіресе электро-рентгенография арқылы ошақтың жанындағы жұмсақ тіндердің өзгерістерін ерте анықтауға болады. Кейбір жағдайда гамма-сцинтиграфияны қолдану арқылы ауруды ерте кезеңде анықтап,диагнозды қоюға болады.
Инвазивті әдістердің ішінде ауруды ерте кезеңде анықтаула арнайы ине мен сүйекке пункция жасау көмектеседі,осы кезде ине арқылы сүйекішілік термометрия мен остеотонометрияны жүргізуге болады.
Сүйектің ішінде температураның және қысымның жоғарылауы жедел гематогенді остеомиелиттің ерте кезеңінде байқалады. Сонымен қатар иненің көмегімен пунктантты алуға болады,оны цитологиялық және бактериологиялық зерттеуден өткізеді.бұл қоздырғыштың түрін және оның антибиотиктерге сезімталдығын анықтауға мүмкіндік береді. Емдік мақсатпен осы ине арқылы сүйектің ішіне антибиотиктерді енгізуге болады. Жедел гемтогенді остеомиелит диагнозы дәлелденген соң,оны тез арада емдеуге кіріскен жөн.
1. Аяқ – қолды иммобилизациялау
2. Антибактериальді ем- бұлшықетк,венаға,артерияға,сүйектің ішіне антибиотиктерді енгізу. Остеомиелит ауруын алтындыстафилококк жиі қоздыратындықтан, жартылай синтетикалық пеницилиндер немесе кең спектрлі әсер ететін антибиотиктер (цефалоспориндер,аминогликозидтер,тетрациклиндер,линкомицин және т.б.) тағайындалады,сонымен қатар бірнеше антибиотиктерді қосып қолдануға болады. Міндетті түрде саңырауқұлақтарға қарсы заттарды енгізу керек.
3. Дезинтоксикалық инфузиялық ем(гемодез,неокомпенсан және т.б.) және кейбір жағдайларда – экстракорпоральді детоксикация әдістері қолданылады.
4. Гомеостаз бұзылыстарын түзеу – су-электролитті және белокты алмасуды. Қышқыл-сілтілік тепе-теңдікті;микорциркуляцияның бұзылыстарын түзеу қажет;гиповолемиямен күрес жүргізіледі;энергетикалық тепе-теңдікті ұстап тұру шаралары жүзеге асырылады.
5. Дененің иммунорезистенттілігін жоғарылату(арнайы және арнайы емес иммунотерпаия).
6. Симптоматикалық ем-дененің өмірге қажетті қызметтерінің жедел бұзылыстарын қалпына келтіру.
Антибиотиктердің ішіндегі ең тиімдісі – остеотропты антибиотиктер болып табылады.
Жедел гемотогенді остеомиелиттің хирургиялық емі аурудың асқынуларына байланысты орындалады: сүйек кемігінің флегмонасында – остеоперфорация сүйекішілік лаваж; іріңді артритте – буынға пункция жасап,антибиотиктерді енгізу; сүйек қабыастылық абсцессте - абсцесс жұмсақ тіндерге жарылмай тұрып,оны тіліп ашу; параоссальді және бұлшықетаралық флегмоналарда –флегмонаны тіліп ашу және дренаждарды орнату.
mylektsii.ru - Мои Лекции - 2015-2017 год. (0.023 сек.)Пожаловаться на материал